Musajik Tuo Kayu Jao

Musajik Tuo Kayu Jao marupokan salah satu cagar budayo di Sumatera Barat nan diawasi dek Balai Pelestarian Peninggalan Purbakala. Musajik iko alah babarapo kali mangalami pamugaran, sarupo pamugaran salah satu tiang jo panggantian atok ijuak nan lamo jo nan baru karano alah lapuak.  Walaupun alah babarapo kali dipuga, kaaslian muajik iko masih tatok dipartahankan. Namun dalam pamugaran tarakhir, warna cat musajik iko nan sabalunnyo putiah diganti manjadi coklat kahitaman.

Saaik iko salain digunokan untuak aktivitas ibadah umaik Islam, musajik satu lantai iko pulo digunokan sabagai sarana pandidikan agamo bagi masyarakaik, bahkan alah manjadi salah satu daya tarik wisata takamuko di Sumatera  Barat tarutamo di Kabupaten Solok.

 Sejarah 
Indak dikatahui pasti taun barapo sabatuanyo musajik iko badiri. Badasarkan sajumlah catatan musajik iko dibangun pado taun 1599, samantara catatan lain juo ado nan manyabuiknyo labiah tuo dari itu. Namun talapeh dari pabedan tasabuik, pambangunan musajik iko dilakukan manyusua dimulainyo pakambangan agamo Islam di kawasan Solok pado abaik ka-16. Nagari tampek musajik iko barado maupun sakitanyo juo alah dibantuak sabalunnyo langkok jo tigo unsua kapamimpinan nan dikana dek masyarakaik Minangkabau, iyolah alim ulamo, cadiak pandai, dan ninik mamak. Manuruik pamuko masyarakaik satampek, tadapek duo urang nan baparan dalam pambangunan musajik iko, yakni Angku Musaur jo Angku Labai, nan kaduonyo dimakamkan indak jauah dari lingkungan musajik

 Arsitektur 
Arsitektur nan dimiliki musajik iko sacaro kasaluruhan dipangaruahi dek corak Minangkabau. Musajik iko mamiliki tatanan atok sabanyak tigo tingkek nan tabuek dari ijuak jo katabalan sakita 15 cm jo parmukaan dibuek indak data malainkan saketek cakuang; parmukoan atok nan cakuang cocok untuak daerah bariklim tropis karano dapek labiah capek mangalirkan aie hujan ka bawah. Antaro tingkatan atok nan satu jo nan lain tadapek calah nan dibuek untuak pancahayaan jo tingkatan tarateh marupokan atok babantuak limeh. Bagian mihrab mamiliki atok jo bantuak babedo, iyolah babantuak gonjoang layaknyo Rumah Gadang. Di sisi lain, corak Islam tacaliak pado tiok puncak atok nan dilangkoki mustaka.

Atok musajik iko disangga dek 27 tiang, simbolisasi dari anam suku di sakita mmusajik iko nan masiang-masiang tadiri dari ampek unsua pamarentahan ditambah jo tigo unsua dari agama yakni khatib, imam, dan bilal. Simbolisasi lain juo tadapek dalam jumlah jandela nan sabanyak 13, nan mangisyaraikkan jumlah rukun salat.

Sabalun pangareh suaro ado, musajik-musajik di Indonesia umumnyo manggunokan tabuah sabagai panando masuaknyo wakatu salat dan dipukul katika wakatu untuak salat tibo kamudian akan dilanjuikkan jo kumandang azan. Sarupo musajik tuo lainnyo di Indonesia, musajik iko pulo mamiliki tabuah. Tabuah nan dipakirokan barumua samo jo musajik iko dilatakkan di bangunan tasendiri di lingkungan mMusajik. Sabagai salah satu budayo Islam di Indonesia, kabaradaan tabuah tasabuik masih tatok dipartahankan.

 Galeri 
jmpl|Masjid Tuo Kayu Jao 2025 (Tampak depan)|kiri
pus|jmpl|Masjid Tuo Kayu Jao 2025 (Ucapan terimakasi h atas kerjasama dalam Traveller Documentary Televisi Program On Action Indonesia 2017)
jmpl|Masjid Tuo Kayu Jao 2025 (Tiang dan loteng masjid)
kiri|jmpl|Masjid Tuo Kayu Jao 2025 (Tempat Imam)
pus|jmpl|Masjid Tuo Kayu Jao 2025 (Tampak dari sisi kanan)
kiri|jmpl|Masjid Tuo Kayu Jao 2025 (Tampak dalam masjid bagian depan)
pus|jmpl|Masjid Tuo Kayu Jao 2025 (Tampak dalam bagian belakang)
jmpl|Masjid Tuo Kayu Jao 2025 (Tampak belakang)
kiri|jmpl|Masjid Tuo Kayu Jao 2025 (Taman masjid)
pus|jmpl|Masjid Tuo Kayu Jao 2025 (Plas situs cagar budaya masjid)
kiri|jmpl|Masjid Tuo Kayu Jao 2025 (Plang papan informasi masjid)
pus|jmpl|Masjid Tuo Kayu Jao 2025 (Plang cagar budaya dari Dinas Kebudayaan dan Pariwisata Kab. Solok tahun 2016)
jmpl|Masjid Tuo Kayu Jao 2025 (Plang masjid dari Solok 5D)
kiri|jmpl|Masjid Tuo Kayu Jao 2025 (Plang bantuan program sosial Bank Indonesia tahun 2017)
pus|jmpl|Masjid Tuo Kayu Jao 2025 (Pintu masjid dari dalam)
kiri|jmpl|Masjid Tuo Kayu Jao 2025 (Parkiran masjid)
pus|jmpl|Masjid Tuo Kayu Jao 2025 (Mimbar masjid)
kiri|jmpl|Masjid Tuo Kayu Jao 2025 (Jendela dari dalam)
pus|jmpl|Masjid Tuo Kayu Jao 2025 (Jendela dari luar)
pus|jmpl|Masjid Tuo Kayu Jao 2025 (Bedug masjid)
 Caliak pulo 
 Islam di Sumatera Barat

 Rujuakan 
 Catatan kaki

 Daftar pustaka

 Pranala lua 
 Masjid Tuo Kayu Jao  di situs web rasmi  Pamarentah Provinsi Sumatera Barat